Satellite Boy

***Satellite Boy*** je australijski avanturistički dramski film iz 2012. godine. Govori o mladom aboridžinskom dječaku koji se bori da sačuva tradiciju svoje baštine u modernom svijetu nakon što se rudarska kompanija proširi u njegov region. Scenarista i režiser je Catriona McKenzie, a film je imao domaću premijeru 10. decembra 2012. na PIAF-u, dva dana nakon što je prikazan u Torontu.

## Radnja

Dvanaestogodišnji Pete živi u zapuštenom autokinu s djedom Jagamarrom, kojeg zovu „Jubi”. Djed neprestano prenosi mudrost starih načina života Peteu koji želi otvoriti restoran na imanju. Dječak se nada da će se njegova odsutna majka Lynelle vratiti radi pomoći restoranu, iako Jubi sumnja u njen povratak u opustošeno područje Kimberley. Uskoro stiže lokalna rudarska kompanija, preuzima zemljište i na imanju planira izgraditi skladište, uništavajući sve na njemu.

Pete moli svog prijatelja Kalmaina da ga prati tokom vožnje vikendom u grad u pokušaju da se obrati zvaničnicima kompanije. Kalmain rado prihvati, jer je u bijegu od policije. Putovanje postaje avantura za dječake kad se izgube. Pete se za opstanak mora osloniti na mudri savjet od svog djeda; pored cilja puta u grad i sastanka sa društvom, vidi se i sa majkom koja ga želi odvesti u Perth kako bi mogla postati kozmetičarka.

## Uloge

## Produkcija
### Pozadina
Scenaristkinja i režiserka Catriona McKenzie je oko 2006. otkrila zapadnoaustralijski region Kimberley dok je režirala TV seriju *The Circuit*, pa je došla na ideju da ispriča priču o australijskom outbacku. Iako se *The Circuit* snimao uglavnom u Broomeu, McKenziejeva je posjetila Nacionalni park Purnululu i njegov Pojas Bungle Bungle. Govorila je o televiziji kao medijumu i smatrala ga „uvijek vrlo arhetipnim”; izjavila je: „To je razlog zašto sam otišla u Bungle Bungles, taj nevjerovatni pejzaž. Ako snimate u pravoj zemlji, dobijete taj osjećaj i možete ga prenijeti publici.”

*Satellite Boy* je bio prvi igrani film koji je dobio dozvolu za snimanje u području Svjetske baštine, uz konsultaciju sa indigenom zajednicom. Postava je živjela u šatorima i morali su nositi svoju opremu na platnenim nosilima. Vozila nisu bila dopuštena u krugu od dva kilometra Bungle Bunglesa.

McKenziejeva je izbjegla da film postane političkog karaktera, da govori o rudarstvu. Izjavila je: „Ovo nije politički film. Nije antirudarski. Ali na veoma mnogo načina, svijet se raspada. Oni ogoljavaju sve. Čak i ako je to resursni bum ... to znači da jednostavno ne možete da pijete vodu i ne možete da jedete. Ako ostanete povezani sa zemljom, to ne biste radili.”

McKenziejeva je isto tako izjavila da je film „ljubavno pismo” njenom ocu koji joj je pokazao „ljubav putem radnje”. Dodala je da je takođe „bila zainteresovana u ideju tradicije i tradicija. Te jaza generacija. Kontekst za to je pomen zemlje o kojoj kasnije govorim.”.

### Kasting
McKenziejeva je izjavila da je napisala film za Davida Gulpilila, koji je osvojio 50.000 dolara vrijednu nagradu Red Ochre na dodjeli Nacionalne nagrade za indigene umjetnosti Savjeta Australije, za dugu karijeru u aboridžinskim umjetnostima. McKenziejeva je uporedila činjenicu da je Gulpilil glumio u njenom filmu sa saradnjom sa „[Robertom] De Nirom ili [Meryl] Streep”. Gulpilil je imao problem gihta u vrijeme snimanja, ali se uspješno nosio s time pa je takođe zbog toga dobio pohvale od režiserke.

Za kasting Petea, McKenziejeva tvrdi da se vozila „svugdje mjesecima” sa svojim lokalnim kasting direktorom, Jubom Clercom. Otkrili su da Wallaby snima u Fitzroy Crossingu i pitali ga da li želi da učestvuje u audiciji. Ona kaže da je Wallaby improvizovao kako je čitao scenario.

## Prijem
### Kritika
Peter Galvin iz SBS-a nazvao je *Satellite Boy* filmom „prelijepog izgleda i slatke prirode”. Dodao je: „Ne uzimajući u obzir detalje, McKenziejina priča nudi niz dobro obrađenih tema bliskih kratkoj historiji indigenog kina: grad naspram divljine, duhovno naspram materijalnog, porodica naspram nezavisnosti, tradicionalni naspram [bjelačkog] sekularnog života. Svejedno, nijedno od ovoga ne osjeća se bajatim, zamornim ili gore, nalik na pridiku.” John DeFore iz *[[The Hollywood Reporter]]a* kaže: „McKenziejina vizija nije onosvjetska kao neke što su odvele filmaše u divljinu, ali sugeriše da je ... Australija još uvijek dovoljno velika da sačuva tajne od Evropljana koji je hoće ukrotiti.”

Sandra Hall iz *[[The Sydney Morning Herald]]a* primijetila da film „priča laganu priču o održavanju slave prirodnog svijeta, duhu avanture i međupovezanosti između prošlosti i budućnosti”. Eddie Cockrell iz *[[Variety (magazin)|Varietyja]]* nazvao je film „rezontantnom generacijskom dramom”; rekao je: „Iako naginje realizmu Kalmainove mladalačke delikvencije i traganju Lynelle za životom bez kulturnog nasljeđa, *Satellite Boy* balansira ove moderne dileme nježnim ali odjekujućim simbolizmom koji obuhvata historiju i duhovnost aboridžinske tradicije”.

### Nagrade
Godine 2013, *Satellite Boy* je imao nominacije u kategorijama za najbolji film i najbolji zvuk za nagradu AACTA, koju dodjeljuje Australijska akademija kino i televizijskih umjetnosti. Na Internacionalnom filmskom festivalu u Berlinu, film je osvojio specijalnu nagradu Kristalni medvjed za najbolji film. Takođe je osvojio Internacionalnu nagradu žirija za najbolji igrani film. Na Internacionalnom filmskom festivalu u Palm Springsu, scenaristkinja i režiserka Catriona McKenzie nominovana je za Glavnu nagradu žirija.

Film je McKenziejevoj donio i nominacije za nagradu Discovery, kao i nagradu Internacionalnih kritičara na Internacionalnom filmskom festivalu u Torontu.

## Reference

## Vanjske veze
* Zvanični veb-sajt (arhiva)
* O filmu, na sajtu produkcije (arhiva)
* 
*